ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ആരോഗ്യ ഗവേഷണ രംഗത്ത് ഇന്ത്യയും മ്യാൻമറും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ഇന്ത്യൻ കൗൺസിൽ ഓഫ് മെഡിക്കൽ റിസർച്ച് , മ്യാൻമർ ആരോഗ്യ, കായിക മന്ത്രാലയം, മെഡിക്കൽ റിസർച്ച് ഡിപ്പാർട്ട്മെന്റ്  എന്നിവ തമ്മിൽ 2020 ഫെബ്രുവരിയിൽ ന്യൂഡൽഹിയിൽ ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
പരസ്പര ഗവേഷണ വിഷയങ്ങളിൽ ആരോഗ്യകരമായ ഗവേഷണ ബന്ധം വളർത്തിയെടുക്കുക എന്നതാണ് ഈ ധാരണാപത്രത്തി ന്റെ ലക്ഷ്യം. പ്രധാന ലക്ഷ്യങ്ങൾ ഇവയാണ്:
എ. പകർച്ചവ്യാധികൾ ഇല്ലാതാക്കുക 
ബി. ഉയർന്നുവരുന്ന, വൈറൽ അണുബാധകളുടെ നെറ്റ്വർക്ക് പ്ലാറ്റ്ഫോമിന്റെ വികസനം
സി. ഗവേഷണ രീതിശാസ്ത്രം, മാനേജ്മെന്റ്, ക്ലിനിക്കൽ ട്രയലുകൾ, നൈതികത മുതലായവയിൽ പരിശീലനം / ശേഷി വർദ്ധിപ്പിക്കൽ.
ഡി. നിയന്ത്രണ സംവിധാനങ്ങളുടെ അനുരഞ്ജനം
അതതു ലഭ്യമായ ഫണ്ടുകൾ അനുസരിച്ച് ശില്പശാലകൾ / മീറ്റിംഗുകൾ, ഗവേഷണ പ്രോജക്ടുകൾ എന്നിവയ്ക്കുള്ള ഫണ്ടുകളുടെ പ്രതിബദ്ധത സമയാസമയങ്ങളിൽ തീരുമാനിക്കും. ഓരോ സ്ഥാപനത്തിൽ നിന്നുമുള്ള പ്രതിനിധികൾ ഉൾപ്പെടുന്ന ഒരു സംയുക്ത വർക്കിംഗ് ഗ്രൂപ്പ്  സ്ഥാപിക്കും. ജെഡബ്ല്യുജി സെഷനുകൾ ഇന്ത്യയിലും മ്യാൻമറിലും നടക്കും. വിസ പ്രവേശനം, താമസം, ആരോഗ്യ ഇൻഷുറൻസ്, ജെഡബ്ല്യുജി അംഗങ്ങളുടെ പ്രാദേശിക ഗതാഗതം എന്നിവയുൾപ്പെടെയുള്ള യാത്രയുമായി ബന്ധപ്പെട്ട ചെലവുകൾ അയയ്ക്കുന്ന കക്ഷി വഹിക്കും, അതേസമയം ജെഡബ്ല്യുജി യോഗങ്ങളുടെ സംഘടനാ ചെലവുകൾ ആതിഥേയ രാജ്യം വഹിക്കും.
പ്രത്യേക സേവനങ്ങളും ഫീച്ചറുകളും
ഒമ്പത് വന്ദേ ഭാരത് എക്സ്പ്രസ് തീവണ്ടികൾ വീഡിയോ കോൺഫറൻസിലൂടെ പ്രധാനമന്ത്രി ഫ്ളാഗ് ഓഫ് ചെയ്തു
കാസർഗോഡ് - തിരുവനന്തപുരം വന്ദേ ഭാരത് കേരളത്തിലെ രണ്ടാമത്തത്
കാസർഗോഡ് റെയിൽവേ സ്റ്റേഷനിൽ വർണ്ണാഭമായ ചടങ്ങിൽ കേന്ദ്ര സഹമന്ത്രി ശ്രീ വി. മുരളിധരൻ പങ്കെടുത്തു
കാസർഗോഡ്: സെപ്റ്റംബർ 24, 2023
(കേരളത്തിലേക്ക് പുതിയതായി അനുവദിച്ച കാസർഗോഡ് - തിരുവനന്തപുരം വന്ദേ ഭാരത് എക്സ്പ്രസ് ഉൾപ്പെടെ ഒമ്പത് പുതിയ വന്ദേ ഭാരത് എക്സ്പ്രസ് തീവണ്ടികൾ പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫ്രൻസിലൂടെ ന്യൂ ഡൽഹിയിൽ ഫ്ലാഗ് ഓഫ് ചെയ്തു. രാജ്യത്തെ വിവിധ നഗരങ്ങളെ ബന്ധിപ്പിക്കുന്ന പുതിയ വന്ദേ ഭാരതിന്റെ ഫ്ലാഗ് ഓഫ് ചടങ്ങ് ഒമ്പത് കേന്ദ്രങ്ങളിൽ തൽസമയം സംപ്രേഷണം ചെയ്തു.
കാസർഗോഡ് റെയിൽവേസ്റ്റേഷനിൽ നടന്ന വർണ്ണാഭമായ ചടങ്ങിൽ ജനങ്ങൾ പൂക്കൾ വിതറി ഫ്ലാഗ് ഓഫ് ചടങ്ങിൽ പങ്കാളികളായി. കേന്ദ്ര വിദേശകാര്യ-പാർലമെൻററി കാര്യ സഹമന്ത്രി ശ്രീ വി. മുരളിധരൻ കാസർഗോഡ് ചടങ്ങിൽ പങ്കെടുത്തു സംസാരിച്ചു. കഴിഞ്ഞ സ്വാതന്ത്ര്യ ദിനാഘോഷ വേളയിൽ ചെങ്കോട്ടയിൽ പ്രധാന മന്ത്രി സൂചിപ്പിച്ചതുപോലെ ഇന്ത്യയിൽ വികസനത്തിന്റെ കാലഘട്ടമാണ് ഇനി വരുന്നതെന്നും അതിന്റെ ഭാഗമായിട്ടാണ് വന്ദേ ഭാരത് എന്നും അദ്ദേഹം പറഞ്ഞു. കേരളത്തിന് വന്ദേ ഭാരത് ഇല്ല എന്ന പ്രചാരണം നടന്നു. പക്ഷെ ഇപ്പോൾ രണ്ടാമത്തെ വന്ദേ ഭാരത് കേരളത്തിൽ ഓടുകയാണ്, അദ്ദേഹം പറഞ്ഞു. വന്ദേ ഭാരതിന്റെ വേഗത ഇനിയും കൂടുമെന്നും, സാങ്കേതികമായി കുറച്ചു കൂടി മെച്ചപ്പെട്ടതാണ് രണ്ടാമത്തെ വന്ദേ ഭാരത് എന്നും കേന്ദ്ര മന്ത്രി പറഞ്ഞു.
ചടങ്ങിൽ സംസാരിച്ച കാസർഗോഡ് എം പി ശ്രീ രാജ്മോഹൻ ഉണ്ണിത്താൻ കൂടുതൽ അധിവേഗ തീവണ്ടികൾ കേരളത്തിന് അനുവദിക്കണമെന്ന് ആവശ്യപ്പെട്ടു.
ചടങ്ങിൽ റെയിൽവേയുടെ കൂടി ചുമതലയുള്ള കേരള കായിക വകുപ്പ് മന്ത്രി വി. അബ്ദുറഹ്മാൻ , കാസർഗോഡ് എംഎൽഎ ശ്രീ എൻ. എ. നെല്ലിക്കുന്ന് എന്നിവർ ചടങ്ങിൽ പങ്കെടുത്തു. പാലക്കാട് റെയിൽവേ ഡിവിഷണൽ മനേജർ ശ്രീ ആരുൺ കുമാർ ചതുർവേദി സ്വഗതം ആശംസിച്ചു.
തദ്ദേശീയമായി നിർമ്മിച്ച വന്ദേ ഭാരത് എക്സ്പ്രസ് നമ്മുടെ രാജ്യത്തെ റെയിൽ യാത്രാ അനുഭവം പുനർനിർവചിക്കുന്നു. കുട്ടികൾക്കും റെയിൽവേ പ്രേമികൾക്കും പൊതുജനങ്ങൾക്കും അഭിമാനകരമായ ട്രെയിൻ സർവ്വീസ് കാണാൻ അവസരം നൽകുന്നതിനായി, കാസർഗോഡ്-തിരുവനന്തപുരം സെൻട്രൽ വന്ദേ ഭാരത് എക്സ്പ്രസിന്റെ ഉദ്ഘാടന സ്പെഷലിന് നാമനിർദ്ദേശം ചെയ്ത റെയിൽവേ സ്റ്റേഷനുകളിൽ സ്റ്റോപ്പുണ്ടാകും.
സാമൂഹ്യനീതി, ശാക്തീകരണ മന്ത്രാലയം
ഭിന്നലിംഗക്കാരുടെ ക്ഷേമത്തിനായി കേന്ദ്ര സർക്കാർ സമഗ്രമ പദ്ധതി തയ്യാറാക്കുന്നു: ശ്രീ രത്തൻ ലാൽ കതാരിയ
ഉപജീവനം, ആരോഗ്യം, വിദ്യാഭ്യാസം, പാർപ്പിടം, സാമ്പത്തിക ശാക്തീകരണം തുടങ്ങിയ മേഖലകളിൽ ഭിന്നലിംഗക്കാർ നേരിടുന്ന പ്രശ്നങ്ങൾ പരിഹരിക്കാനുതകുന്ന ഒരു സമഗ്ര പദ്ധതി കേന്ദ്ര സർക്കാർ തയ്യാറാക്കുന്നതായി കേന്ദ്ര സാമൂഹ്യനീതി, ശാക്തീകരണ സഹമന്ത്രി ശ്രീ രത്തൻ ലാൽ കതാരിയ പാർലമെന്റിൽ പ്രസ്താവിച്ചു.
ഈ മേഖലയിലെ ആദ്യ നിയമമായ ട്രാൻസ്ജെൻഡേഴ്സ് പേഴ്സൺസ്  ആക്റ്റ്, 2019 - സർക്കാർ നടപ്പാക്കിയതായി കതാരിയ അറിയിച്ചു. 2020 നവംബറിൽ മന്ത്രാലയം ഒരു ദേശീയ പോർട്ടൽ ആരംഭിച്ചതായും ഭിന്നലിംഗക്കാർക്ക് തിരിച്ചറിയൽ സർട്ടിഫിക്കറ്റ് ലഭിക്കുന്നതിന് ഈ പോർട്ടൽ വഴി ബന്ധപ്പെട്ട ജില്ലാ മജിസ്ട്രേറ്റിന് അപേക്ഷ നൽകാവുന്നതാണെന്നും അദ്ദേഹം വ്യക്തമാക്കി. ഏതെങ്കിലും തരത്തിലുള്ള നേരിട്ടുള്ള സമ്പർക്കത്തിന്റെ ആവശ്യകത പോർട്ടൽ ഇല്ലാതാക്കുന്നു. ഇതുവരെ 259 അപേക്ഷകളാണ് പോർട്ടലിൽ ലഭിച്ചത്.
ഭിന്നലിംഗക്കാർക്കായി ഒരു ദേശീയ കൗൺസിൽ സർക്കാർ രൂപീകരിച്ചിട്ടുണ്ടെന്നും കതാരിയ കൂട്ടിച്ചേർത്തു. കൗൺസിൽ, ആ സമൂഹത്തിന്റെ ആശങ്കകൾ പരിഹരിക്കുന്നതിനുള്ള ഒരു പരമാധികാര ചട്ടക്കൂടായി പ്രവർത്തിക്കും. കേന്ദ്ര സാമൂഹ്യനീതി, ശാക്തീകരണ മന്ത്രിയുടെ നേതൃത്വത്തിലുള്ള കൗൺസിലിൽ വിവിധ മന്ത്രാലയങ്ങളിലെയും വകുപ്പുകളിലെയും ഉദ്യോഗസ്ഥരുടെ പങ്കാളിത്തം ഉറപ്പാക്കിയിട്ടുണ്ട്.
കോവിഡ് മഹാമാരിയുടെ കാലഘട്ടത്തിൽ ഭിന്നലിംഗ സമൂഹത്തിന് എൻ.സി.ബി.സി.എഫ്.ഡി.സി.വഴി നൽകിയ സഹായത്തെക്കുറിച്ച് പരാമർശിച്ച ശ്രീ കതാരിയ ഒരു ഭിന്നലിംഗ വ്യക്തിക്ക് 1500 രൂപ വീതം സഹായം നൽകിയ കാര്യവും സൂചിപ്പിച്ചു. നേരിട്ടുള്ള പണം കൈമാറ്റം വഴി ആകെ 5711 ഭിന്നലിംഗ വ്യക്തികൾക്ക് സഹായം ലഭിച്ചു. ഇതിനുപുറമെ ജില്ലാ ഭരണകൂടങ്ങൾ വഴി റേഷൻ കിറ്റുകളും വിതരണം ചെയ്തു. 8 സംസ്ഥാനങ്ങളിൽ മെഡിക്കൽ ക്യാമ്പുകൾ സംഘടിപ്പിക്കുകയും 1005 ഭിന്നലിംഗക്കാർ അതിൽ പങ്കെടുക്കുകയും ചെയ്തു.
ഭവന, നഗരദാരിദ്ര ലഘൂകരണ മന്ത്രാലയം
PMAY യ്ക്ക് കീഴിൽ ഇതുവരെ അനുമതി ലഭിച്ചത് 1.1 കോടി ഭവനങ്ങൾക്ക്
പ്രധാൻ മന്ത്രി ആവാസ് പദ്ധതി  യ്ക്ക് കീഴിലുള്ള കേന്ദ്ര അനുമതി നൽകൽ-അവലോകന സമിതി  യുടെ അമ്പത്തി രണ്ടാമത് യോഗത്തിൽ 1,68,606 പുതിയ ഭവനങ്ങൾ കൂടി പണിയാൻ അനുമതി. 14 സംസ്ഥാന- കേന്ദ്രഭരണ പ്രദേശങ്ങൾ യോഗത്തിൽ പങ്കെടുത്തു.
രാജ്യത്ത് 70 ലക്ഷത്തിലേറെ ഭവനങ്ങളുടെ നിർമ്മാണം പല ഘട്ടങ്ങളിലായി പുരോഗമിക്കുകയാണ്. കൂടാതെ 41 ലക്ഷത്തിലേറെ ഭവനങ്ങളുടെ നിർമ്മാണം പൂർത്തീകരിക്കുകയും ചെയ്തു.
MoHUA സെക്രട്ടറി ശ്രീ ദുർഗ ശങ്കർ മിശ്രയുടെ നേതൃത്വത്തിൽ ചേർന്ന യോഗം, ചിലവ് കുറഞ്ഞ വാടക ഭവന സമുച്ചയ പദ്ധതി അതിവേഗം നടപ്പാക്കാൻ സംസ്ഥാനങ്ങളോടും കേന്ദ്രഭരണ പ്രദേശങ്ങളുടെ ആവശ്യപ്പെട്ടു.
കോവിഡ്-19 മഹാമാരിയ്ക്കിടെ ചേരുന്ന രണ്ടാമത് സി എസ് എം സി യോഗം ആയിരുന്നു ഇത്. രാജ്യം 75-ആം സ്വാതന്ത്രദിനം ആഘോഷിക്കുന്ന 2022ഓടെ നഗര മേഖലകളിലെ അർഹരായ ഗുണഭോക്താക്കൾക്ക് പക്കാ ഭവനങ്ങൾ ഉറപ്പാക്കാൻ ഭവനനിർമ്മാണ-നഗര കാര്യ മന്ത്രാലയം പ്രതിജ്ഞാബദ്ധമാണ്.
വാണിജ്യ വ്യവസായ മന്ത്രാലയം
ഗവേഷണവികസന പ്രവര്ത്തനങ്ങളില്ഇന്ത്യയെ മുഖ്യലക്ഷ്യസ്ഥാനമാക്കും
ഇന്ത്യയെഗവേഷണവികസന പ്രവര്ത്തനങ്ങളില്മുഖ്യലക്ഷ്യസ്ഥാനത്ത് എത്തിക്കുന്നത്സംബന്ധിച്ച്രാജ്യത്ത് പ്രവര്ത്തിക്കുന്ന വിവിധ ബഹുരാഷ്ട്ര കമ്പനികളുടെ പ്രതിനിധികളുമായികേന്ദ്ര ഗവണ്മെന്റിന്റെമുഖ്യശാസ്ത്രോപദേശകന് പ്രൊഫ. കെ. വിജയ് രാഘവന് ന്യൂഡല്ഹിയില്ചര്ച്ച നടത്തി. വിവിധ മേഖലകളിലെ 35 ഓളം ബഹുരാഷ്ട്ര കമ്പനികളുടെ മേധാവികള്ചര്ച്ചയില് പങ്കെടുത്തു. ശാസ്ത്ര സാങ്കേതികവകുപ്പ്, നിതിആയോഗ്, കേന്ദ്ര മനുഷ്യവിഭവവികസന, ഇലക്ട്രോണിക്സ്, വിവരസാങ്കേതികവിദ്യ, സുക്ഷ്മചെറുകിടഇടത്തരംസംരംഭങ്ങള് എന്നിവയ്ക്കായുള്ള മന്ത്രാലയങ്ങളുടെമുതില്ന്ന ഉദ്യോഗസ്ഥരുംചര്ച്ചയില് പങ്കെടുത്തു.
ബഹുരാഷ്ട്ര കമ്പനികള്ഇന്ത്യയില് നേരിടുന്ന വെല്ലുവിളികള്, ഗവേഷണവികസന പ്രവര്ത്തനങ്ങളുമായി ബന്ധപ്പെട്ട നിക്ഷേപം സംബന്ധിച്ച വിവരം പങ്കിടല്, ദേശീയഗവേഷണസ്ഥാപനങ്ങളും, വിദ്യാഭ്യാസസ്ഥാപനങ്ങളുംതമമിലുള്ളഅടുത്തിടപെടല് സാധ്യമാക്കല്, പുതിയ കണ്ട്പിടിത്തങ്ങള്ക്കുള്ളസഹായഅന്തരീക്ഷംസൃഷ്ടിക്കല്, തന്ത്രപരമായ പങ്കാളിത്തങ്ങള്, സ്റ്റാര്ട്ട്അപ്പ്സംരംഭങ്ങളുടെ സാധ്യതകള്മുതലായവിഷയങ്ങള് ചര്ച്ച ചെയ്തു.
ഗവേഷണവികസന നിക്ഷേപം വര്ദ്ധിപ്പിക്കുന്നതിന് വ്യവസായങ്ങളെ സഹായിക്കാന് ഏകജാലകസംവിധാനം കൊണ്ട്വരണമെന്ന് ബഹുരാഷ്ട്ര കമ്പനികള്ചര്ച്ചയില് നിര്ദ്ദേശിച്ചു.
(ND/MRD
ആരോഗ്യ, കുടുംബക്ഷേമ മന്ത്രാലയം
രാജ്യത്ത് കോവിഡ് വാക്സിന് സ്വീകരിച്ചവരുടെ എണ്ണം 19 കോടി പിന്നിട്ടു
രാജ്യത്ത് പ്രതിദിന പരിശോധനകളില് ചരിത്രം കുറിച്ച് കഴിഞ്ഞ 24 മണിക്കൂറിനിടെ നടത്തിയത് 20.61 ലക്ഷം പരിശോധനകള്
പ്രതിദിന രോഗസ്ഥിരീകരണ നിരക്ക് കുറഞ്ഞ് 12.59 ശതമാനമായി
തുടര്ച്ചയായ എട്ടാം ദിവസവും പ്രതിദിന രോഗമുക്തരുടെ എണ്ണം പ്രതിദിന രോഗബാധിതരേക്കാള് അധികം
തുടര്ച്ചയായ അഞ്ചാം ദിവസവും പുതുതായി രോഗം ബാധിക്കുന്നവരുടെ എണ്ണം 3 ലക്ഷത്തില് താഴെ
കോവിഡ് പ്രതിരോധ കുത്തിവയ്പു പരിപാടിയില് ഇന്ത്യക്ക് വീണ്ടും നേട്ടം. മൂന്നാം ഘട്ടത്തിനു കീഴില് ഇതിനകം 19 കോടിയിലേറെ  വാക്സിന് ഡോസുകളാണ് നല്കിയത്.
ഇന്നു രാവിലെ 7 വരെയുള്ള താല്ക്കാലിക കണക്കനുസരിച്ച് 27,53,883 സെഷനിലായി 19,18,79,503 വാക്സിന് ഡോസുകളാണ് നല്കിയത്. 97,24,339 ആരോഗ്യ പ്രവര്ത്തകര് ആദ്യ ഡോസും 66,80,968 ആരോഗ്യ പ്രവര്ത്തകര് രണ്ടാം ഡോസും വാക്സിന് സ്വീകരിച്ചു. മുന്നണിപ്പോരാളികളില് 1,47,91,600 പേര് ആദ്യ ഡോസും 82,85,253 പേര് രണ്ടാം ഡോസും സ്വീകരിച്ചു. 18-44 പ്രായപരിധിയില് 86,04,498 പേര് ആദ്യ ഡോസ് വാക്സിന് സ്വീകരിച്ചു. 45-60 പ്രായപരിധിയില് 5,98,35,256 പേര് ആദ്യ ഡോസും 95,80,860 പേര് രണ്ടാം ഡോസും സ്വീകരിച്ചു. അറുപതിനുമേല് പ്രായമുള്ള 5,62,45,627 ഗുണഭോക്താക്കള് ആദ്യ ഡോസും 1,81,31,102 പേര് രണ്ടാം ഡോസ് വാക്സിനും സ്വീകരിച്ചു.
വാക്സിന് സ്വീകരിച്ചവരുടെ 66.32 ശതമാനവും പത്തു സംസ്ഥാനങ്ങളിലാണ്.
കഴിഞ്ഞ 24 മണിക്കൂറിനിടെ 20.61 ലക്ഷം പരിശോധനകളാണ് നടത്തിയത്. ഒറ്റ ദിവസത്തെ ഏറ്റവും ഉയര്ന്ന പരിശോധനകളെന്ന നേട്ടവും ഇതിലൂടെ രാജ്യം സ്വന്തമാക്കി.
രാജ്യത്ത് രോഗസ്ഥിരീകരണ നിരക്ക് കുറഞ്ഞ് 12.59 ശതമാനമായി.
കഴിഞ്ഞ എട്ടു ദിവസമായി പ്രതിദിന രോഗമുക്തി നിരക്ക് പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനിടെ 3,57,295 പേരാണ് രോഗമുക്തരായത്.
രാജ്യത്തെ ആകെ രോഗമുക്തരുടെ എണ്ണം 2,27,12,735 ആണ്. ദേശീയ രോഗമുക്തി നിരക്ക് വര്ധിച്ച് 87.25 ശതമാനമായി.
പുതുതായി രോഗമുക്തരായവരുടെ 74.55 ശതമാനവും പത്തു സംസ്ഥാനങ്ങളിലാണ്.
തുടര്ച്ചയായ അഞ്ചാം ദിവസവും രാജ്യത്ത് കോവിഡ് ബാധിതരുടെ എണ്ണം മൂന്നു ലക്ഷത്തില് താഴെയാണ്.
കഴിഞ്ഞ 24 മണിക്കൂറിനിടെ 2,59,551 പേര്ക്കാണു രോഗം ബാധിച്ചത്. ഇതില് 76.66 ശതമാനവും പത്തു സംസ്ഥാനങ്ങളിലാണ്. തമിഴ്നാട്ടിലാണ് കൂടുതല്; 35,579 പേര്. കേരളത്തില് 30,491 പേര്ക്കും പുതുതായി രോഗം സ്ഥിരീകരിച്ചു.
രാജ്യത്ത് നിലവില് ചികിത്സയിലുള്ളവരുടെ എണ്ണം 30,27,925 ആയി കുറഞ്ഞു. കഴിഞ്ഞ 24 മണിക്കൂറിനിടെ 1,01,953 പേരുടെ കുറവാണുണ്ടായത്. ചികിത്സയില് കഴിയുന്നത് രാജ്യത്തെ ആകെ രോഗബാധിതരുടെ 11.63 ശതമാനമാണ്. ചികിത്സയിലുള്ളവരുടെ 69.47 ശതമാനവും എട്ടു സംസ്ഥാനങ്ങളിലാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 80.85 കോടി ഡോസ് വാക്സിൻ
മൊത്തം കേസുകളുടെ 1% ൽ താഴെയാണ് സജീവ കേസുകൾ, നിലവിൽ 0.95% ; 2020 മാർച്ച് മുതൽ ഏറ്റവും കുറവ്.
രാജ്യത്ത് നിലവിൽ ചികിത്സയിലുള്ളത് 3,18,181 പേർ ; 183 ദിവസത്തെ ഏറ്റവും കുറവ് .
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 30,256 പേർക്ക്
രോഗമുക്തി നിരക്ക് 97.72%
കഴിഞ്ഞ 24 മണിക്കൂറിനിടെ 43,938 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,27,15,105 ആയി.
പ്രതിവാര രോഗസ്ഥിരീകരണ നിരക്ക്  കഴിഞ്ഞ 87 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 21 ദിവസമായി 3 ശതമാനത്തിൽ താഴെ
ആകെ നടത്തിയത് 55.36 കോടി പരിശോധനകൾ.
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
10.35 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
2021 ബാച്ചിലെ ഐഎഫ്എസ് ഓഫീസർ ട്രെയിനികൾ പ്രധാനമന്ത്രി സന്ദർശിച്ചു
പ്രധാനമന്ത്രി അവരുമായി അനൗപചാരിക ആശയവിനിമയത്തിൽ ഏർപ്പെട്ടു
ഇന്ത്യൻ ഫോറിൻ സർവീസിന്റെ  2021 ബാച്ചിലെ ഓഫീസർ ട്രെയിനർമാർ ഇന്ന് രാവിലെ 7, ലോക് കല്യാൺ മാർഗിൽ പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
അനൗപചാരിക ആശയവിനിമയത്തിൽ, സർവീസിൽ ചേർന്ന ഐഎഫ്എസ് ഓഫീസർ ട്രെയിനികളെ പ്രധാനമന്ത്രി അഭിനന്ദിച്ചു, അവർക്ക് ഇപ്പോൾ ലോക വേദിയിൽ ഇന്ത്യയെ പ്രതിനിധീകരിക്കാൻ അവസരം ലഭിക്കുമെന്ന് പറഞ്ഞു. സർവീസിൽ ചേരുന്നതിന് പിന്നിലെ കാരണം അദ്ദേഹം അവരുമായി ചർച്ച ചെയ്തു.
2023 തിനവിളകളുടെ അന്താരാഷ്ട്ര വർഷമായതിനാൽ, നമ്മുടെ കർഷകർക്ക് പ്രയോജനം ലഭിക്കത്തക്ക തരത്തിൽ അവയെ ജനപ്രിയമാക്കുന്നതിന് ഓഫിസർ ട്രെയിനികൾക്ക് എന്ത് സംഭാവന ചെയ്യാനാകുമെന്ന് അദ്ദേഹം വിശദമായി ചർച്ച ചെയ്തു. തിനവിളകൾ എപ്രകാരം പരിസ്ഥിതി സൗഹൃദമാണെന്നും അവയുടെ ആരോഗ്യപരമായ ഗുണങ്ങളെയും അദ്ദേഹം ചൂണ്ടിക്കാട്ടി . ലൈഫ്  എന്നതിനെക്കുറിച്ചും പരിസ്ഥിതിക്ക് പ്രയോജനം ചെയ്യുന്നതിനായി ഒരാളുടെ ജീവിതശൈലിയിൽ എങ്ങനെ ചെറിയ മാറ്റങ്ങൾ കൊണ്ടുവരാമെന്നതിനെക്കുറിച്ചും അദ്ദേഹം സംസാരിച്ചു. ഓഫീസർ ട്രെയിനികൾ ഈ വർഷത്തെ സ്വാതന്ത്ര്യദിന പ്രസംഗത്തിൽ പ്രധാനമന്ത്രി പ്രഖ്യാപിച്ച പഞ്ചപ്രാണിനെക്കുറിച്ച് ചർച്ച ചെയ്യുകയും അവ യാഥാർഥ്യമാകുന്നതിൽ ഐഎഫ്എസ് ഉദ്യോഗസ്ഥരായ തങ്ങൾക്ക് എന്തൊക്കെ സംഭാവനകൾ നൽകാമെന്നതിനെക്കുറിച്ചുള്ള ആശയങ്ങൾ നൽകുകയും ചെയ്തു.
അടുത്ത 25 വർഷത്തേക്ക് ദീർഘകാല ആസൂത്രണം ചെയ്യാനും, ഈ കാലയളവിൽ എങ്ങനെ സ്വയം വളരാമെന്നും രാജ്യത്തിന്റെ വളർച്ചയ്ക്ക് എപ്രകാരം തങ്ങളെ ഉപയോഗപ്പെടുത്താമെന്നും ചിന്തിക്കാൻ പ്രധാനമന്ത്രി ഓഫീസർ ട്രെയിനികളെ ഉദ്ബോധിപ്പിച്ചു.
ND
(
പ്രധാനമന്ത്രിയുടെ ഓഫീസ്
മണിപ്പൂർ, മേഘാലയ, ത്രിപുര സംസ്ഥാന രൂപീകരണ ദിനത്തിൽ പ്രധാനമന്ത്രിയുടെ ആശംസ
മണിപ്പൂർ, മേഘാലയ, ത്രിപുര സംസ്ഥാനങ്ങളിലെ ജനങ്ങൾക്ക് അവരുടെ സംസ്ഥാന രൂപീകരണ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"മണിപ്പൂർ, മേഘാലയ, ത്രിപുര സംസ്ഥാനങ്ങളിലെ ജനങ്ങൾക്ക് അവരുടെ സംസ്ഥാന രൂപീകരണ ദിനത്തിൽ ആശംസകൾ. ഈ സംസ്ഥാനങ്ങൾ ഇന്ത്യയുടെ വികസനത്തിന് ഊർജ്ജസ്വലമായ സംഭാവനകൾ നൽകുന്നു. അവരുടെ നിരന്തരമായ പുരോഗതിക്കായി പ്രാർത്ഥിക്കുന്നു."
ND
യുവജനകാര്യ, കായിക മന്ത്രാലയം
ടോക്കിയോ പാരാലിമ്പിക്സ് മെഡൽ ജേതാക്കളെ കായിക മന്ത്രി ശ്രീ അനുരാഗ് ഠാക്കൂർ ആദരിച്ചു
ന്യൂ ഡൽഹി, സെപ്റ്റംബർ 8, 2021
ടോക്കിയോ പാരാലിമ്പിക് ഗെയിംസിൽ അഞ്ച് സ്വർണം, 8 വെള്ളി ഉൾപ്പെടെ 19 മെഡലുകൾ നേടിയ ഇന്ത്യൻ താരങ്ങളെ കേന്ദ്ര യുവജനകാര്യ-കായിക മന്ത്രി ശ്രീ അനുരാഗ് ഠാക്കൂർ ആദരിച്ചു. കേന്ദ്ര നിയമമന്ത്രി ശ്രീ കിരൺ റിജിജു, യുവജനകാര്യ-കായിക സഹമന്ത്രി ശ്രീ നിസിത് പ്രമാണിക് തുടങ്ങിയവർ ചടങ്ങിൽ സന്നിഹിതരായിരുന്നു.
മികച്ച പ്രകടനം കാഴ്ചവെച്ച പാരാ അത്ലറ്റുകളെ, ശ്രീ അനുരാഗ് ഠാക്കൂർ തന്റെ പ്രസംഗത്തിനിടെ അഭിനന്ദിച്ചു. 2016 പാരാലിമ്പിക്സിൽ ആകെ മൊത്തം പങ്കെടുത്തത് 19 ഇന്ത്യൻ താരങ്ങൾ ആയിരുന്നുവെങ്കിൽ ഇക്കുറി നാം സ്വന്തമാക്കിയ മെഡലുകളുടെ എണ്ണം തന്നെ 19 ഓളം വരുന്നുവെന്ന് അദ്ദേഹം ഓർമിച്ചു. ഇതാദ്യമായി ടേബിൾ ടെന്നീസിൽ മെഡൽ സ്വന്തമാക്കാനും, അമ്പെയ്ത്തിൽ നിരവധി മെഡലുകൾ നേടാനും സാധിച്ചപ്പോൾ കനോയിങ്, ഭാരോദ്വഹനം എന്നീ ഇനങ്ങളിൽ ആദ്യമായി പങ്കെടുക്കാനും ഇന്ത്യയ്ക്ക് സാധിച്ചു. 2 ലോക റെക്കോർഡുകൾക്ക് ഒപ്പമെത്താൻ സാധിച്ചപ്പോൾ, കൂടുതൽ റിക്കോർഡുകൾ സ്വന്തമാക്കാനും നമുക്ക് കഴിഞ്ഞു. മികച്ച മെഡൽ നേട്ടം സ്വന്തമാക്കാൻ ഇന്ത്യൻ പാര അത്ലറ്റുകൾക്ക് സാധിച്ചതായും അദ്ദേഹം കൂട്ടിച്ചേർത്തു.
നമ്മുടെ പാരാലിമ്പിക് താരങ്ങൾക്കായി കൂടുതൽ പ്രാദേശിക-ദേശീയ മത്സരങ്ങൾ സംഘടിപ്പിക്കാൻ താൽപര്യപ്പെടുന്നത് ആയും കായിക മന്ത്രി വ്യക്തമാക്കി. നിരന്തരമുള്ള മത്സരങ്ങളിലൂടെ തങ്ങളുടെ കഴിവുകൾ തേച്ചു മിനുക്കാൻ ഇത് അവർക്ക് വഴിതുറക്കും എന്ന പ്രതീക്ഷയും അദ്ദേഹം പങ്കുവച്ചു.
ഇന്ത്യൻ പാരാലിമ്പിക് താരങ്ങൾക്ക് ആവശ്യമായ സൗകര്യങ്ങളും ധനസഹായവും കേന്ദ്രസർക്കാർ തുടർന്നും ലഭ്യമാക്കുമെന്ന് വ്യക്തമാക്കിയ അദ്ദേഹം, 2024, 2028 ഒളിമ്പിക്സുകളിൽ കൂടുതൽ മെഡലുകൾ നേടാൻ ഇത് താരങ്ങൾക്ക് സഹായകം ആകും എന്ന് വ്യക്തമാക്കി.
എല്ലാം പാര അത്ലറ്റ്കളും ടാർഗറ്റ് ഒളിമ്പിക് പോഡിയം പദ്ധതിയുടെ  ഭാഗമാണെന്നും, ഇതിനു കീഴിൽ കായിക താരങ്ങൾക്ക് കൂടുതൽ പിന്തുണ നൽകുന്നതിനായി പദ്ധതിയെ കൂടുതൽ
വിപുലീകരിക്കുമെന്നും അദ്ദേഹം അറിയിച്ചു.
2020 ടോക്കിയോ പാരാലിമ്പിക്സിൽ 19 മെഡലുകൾ സ്വന്തമാക്കിയ ഇന്ത്യ 162 രാജ്യങ്ങളുടെ പട്ടികയിൽ ഇരുപത്തിനാലാമതാണ്. സ്വന്തമാക്കിയ മൊത്തം മെഡലുകളുടെ അടിസ്ഥാനത്തിൽ ഇരുപതാം സ്ഥാനത്തും രാജ്യം എത്തിയിട്ടുണ്ട്
1968 ൽ പാരാലിമ്പിക്സ് മത്സരങ്ങളിൽ പങ്കെടുത്ത തുടങ്ങിയതിനുശേഷം 2016 വരെ 12 മെഡലുകൾ മാത്രമാണ് ഇന്ത്യക്ക് സ്വന്തമാക്കാൻ സാധിച്ചിരുന്നത്.
(
പ്രത്യേക സേവനങ്ങളും ഫീച്ചറുകളും
ആകാശവാണി വാര്ത്താ വിഭാഗം അപേക്ഷ ക്ഷണിച്ചു
തിരുവനന്തപുരത്തെ ആകാശവാണിയുടെ പ്രാദേശിക വാര്ത്താ വിഭാഗം, ക്യാഷ്വൽ / അസൈൻമെന്റ് അടിസ്ഥാനത്തിൽ ജോലി ചെയ്യുന്നതിലേക്ക് , ന്യൂസ് എഡിറ്റര്മാര്/റിപ്പോര്ട്ടര്മാര് , ന്യൂസ് റീഡേഴ്സ് -കം- ട്രാന്സ്ലേറ്റര്മാര്  എന്നിവരുടെ ഒരു പാനല് രൂപീകരിക്കുന്നതിന് അപേക്ഷ ക്ഷണിച്ചു .
തിരുവനന്തപുരം ആകാശവാണിയുടെ 10 കിലോമീറ്റര് ചുറ്റളവില് താമസിക്കുന്നവര്ക്ക് അപേക്ഷിക്കാന് അര്ഹതയുണ്ട്. എല്ലാ അപേക്ഷകരും എഴുത്ത് പരീക്ഷയ്ക്കും അഭിമുഖത്തിനും ഹാജരാകേണ്ടതാണ് . ന്യൂസ് റീഡര്-കം-ട്രാന്സ്ലേറ്ററായി കാഷ്വല് എംപാനല്മെന്റിന് അപേക്ഷിക്കുന്നവര് ശബ്ദപരിശോധനയ്ക്ക് വിധേയരാകണം .
കൂടുതല് വിവരങ്ങള്ക്ക്, www.newsonair.gov.in  അല്ലെങ്കില് https://prasarbharati.gov.in/pbvacancies/ സന്ദര്ശിക്കുക.
അപേക്ഷ സ്വീകരിക്കുന്ന അവസാന തീയതി 08.07.2022
(ND
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 193.45 കോടി കടന്നു
ന്യൂ ഡൽഹി: മെയ് 31, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 193.45 കോടി  കടന്നു. 2,45,38,123 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.39 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 17,883 പേരാണ്. ഇത് ആകെ രോഗബാധിതരുടെ 0.04% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,134 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,15,574 ആയി. ദേശീയ രോഗമുക്തി നിരക്ക് 98.74%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,338 പേർക്കാണ്.
കഴിഞ്ഞ 24 മണിക്കൂറിൽ 3,63,883 പരിശോധനകൾ നടത്തി. 85.04 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.61 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.64 ശതമാനമാണ്.
(Visitor Counter : 85
ഭവന, നഗരദാരിദ്ര ലഘൂകരണ മന്ത്രാലയം
കേന്ദ്ര ഭവന, നഗരകാര്യ മന്ത്രാലയം, അമൃത് 2.0 പദ്ധതിക്ക് കീഴിൽ 'പേ ജൽ സർവേക്ഷന്റെ' അടിസ്ഥാനതല സർവേ ആരംഭിച്ചു
കേന്ദ്ര ഭവന നഗരകാര്യ മന്ത്രാലയം , പേ ജൽ സർവേക്ഷന്റെ അടിസ്ഥാനതല സർവേ 2022 ഡിസംബർ 15 ന് ആരംഭിച്ചു.
അടൽ മിഷൻ ഫോർ റിജുവനേഷൻ ആൻഡ് അർബൻ ട്രാൻസ്ഫോർമേഷൻ  2.0 ന് കീഴിലുള്ള പേ ജൽ സർവേക്ഷൻ 2022 സെപ്റ്റംബർ 09 ന് ഭവന, നഗരകാര്യ മന്ത്രി ശ്രീ ഹർദീപ് സിംഗ് പുരി ആണ് ഉദ്ഘാടനം ചെയ്തത്.
സർവേ ഒരു നിരീക്ഷണ ഉപകരണമായി പ്രവർത്തിക്കുകയും നഗരങ്ങൾക്കിടയിൽ ആരോഗ്യകരമായ മത്സരം വളർത്തുകയും ചെയ്യും. സർവേ നടത്താൻ മന്ത്രാലയം മൂന്നാം കക്ഷിയായ IPSOS എന്ന ഏജൻസിയെ നിയോഗിച്ചിട്ടുണ്ട്.
ഇനിപ്പറയുന്ന പ്രവർത്തനങ്ങളാണ് സർവേയുടെ ഭാഗമായി നടക്കുക:
i. സേവന നിലകളുടെ സ്വയം വിലയിരുത്തൽ: നഗര തദ്ദേശസ്ഥാപനങ്ങൾ ഓൺ-ലൈൻ പോർട്ടലിൽ  നൽകിയിട്ടുള്ള മാനദണ്ഡങ്ങൾ അനുസരിച്ച് സ്വയം വിലയിരുത്തൽ നടത്തും.
ii. നേരിട്ടുള്ള നിരീക്ഷണം: മൂല്യ നിർണയം നടത്തുന്നവർ നഗര തദ്ദേശ സ്ഥാപനങ്ങൾ നേരിട്ട് സന്ദർശിച്ച് അടിസ്ഥാനതല സർവ്വേ നടത്തും. നഗര തദ്ദേശസ്ഥാപനങ്ങളുടെ അവകാശവാദങ്ങൾ വിലയിരുത്തുന്നതിനും സാധൂകരിക്കുന്നതിനും ഇത് സഹായിക്കും.
iii. പൗരന്മാരുടെ അഭിപ്രായം: നഗര തദ്ദേശസ്ഥാപനങ്ങളുടെ സേവന വിതരണം ഫലപ്രദമാണോ എന്ന് മനസ്സിലാക്കുന്നതിന് മൂല്യനിർണയം നടത്തുന്നവർ, നഗരങ്ങളുടെ എല്ലാ ഭാഗങ്ങളിൽ നിന്നുമുള്ള പൗരന്മാരുടെയും അഭിപ്രായ സർവേ നടത്തും.
500  അമൃത് നഗരങ്ങളിലെ ഗാർഹിക ടാപ്പ്, അഴുക്കുചാല് സൗകര്യം, പൗരന്മാർക്ക് വിതരണം ചെയ്യുന്ന വെള്ളത്തിന്റെ ഗുണനിലവാരം-അളവ്, പരാതി പരിഹരിക്കൽ, ജലാശയങ്ങളുടെ ആരോഗ്യം എന്നിവ സർവ്വേയിൽ രേഖപ്പെടുത്തും. ജല വിതരണം, മലിനജല നിർമാർജനം എന്നീ സേവനങ്ങൾക്കുള്ള ചെലവുകളും, വരുമാനവും തമ്മിലുള്ള താരതമ്യം നടത്തി തദ്ദേശസ്ഥാപനങ്ങളുടെ സാമ്പത്തിക സുസ്ഥിരതയെക്കുറിച്ചുള്ള ഉൾക്കാഴ്ചകൾ സർവ്വേ നൽകും.
നഗരങ്ങൾക്ക് സ്കോറുകൾ നൽകുകയും ഓരോ നഗരത്തിന്റെയും ജല ആരോഗ്യം പ്രതിഫലിപ്പിക്കുന്ന നഗര-ജല റിപ്പോർട്ട് കാർഡുകൾ പ്രസിദ്ധീകരിക്കുകയും ചെയ്യും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഓഗസ്റ്റ് 29, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 211.91 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 24,70,330 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 84,931 പേർ; ചികിത്സയിലുള്ളത് ആകെ രോഗബാധിതരുടെ 0.19%
കഴിഞ്ഞ 24 മണിക്കൂറിനിടെ 9,206 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,38,02,993 ആയി; രോഗമുക്തി നിരക്ക് 98.62%
(കഴിഞ്ഞ 24 മണിക്കൂറിൽ 7,591 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 4.58%; പ്രതിവാര രോഗസ്ഥിരീകരണ നിരക്ക് 2.69%
ആകെ നടത്തിയത് 88.52 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,65,751 പരിശോധനകൾ
RRTN
വാണിജ്യ വ്യവസായ മന്ത്രാലയം
പ്രത്യേക സാമ്പത്തിക മേഖലകൾക്കായുള്ള  വർക്ക് ഫ്രം ഹോം ചട്ടങ്ങൾ വാണിജ്യ വകുപ്പ് വിജ്ഞാപനം ചെയ്തു
പ്രത്യേക സാമ്പത്തിക മേഖല ചട്ടങ്ങൾ 2006, ചട്ടം 43 എ പ്രകാരം പ്രത്യേക സാമ്പത്തിക മേഖലകൾക്കായുള്ള വർക്ക് ഫ്രം ഹോം നിയമങ്ങൾ വാണിജ്യ വകുപ്പ് വിജ്ഞാപനം ചെയ്തു. രാജ്യവ്യാപകമായി, എല്ലാ പ്രത്യേക സാമ്പത്തിക മേഖലകൾക്കും ബാധകമായ ഐകരൂപ്യമുള്ള, വർക്ക് ഫ്രം ഹോം  നയത്തിനുള്ള വ്യവസ്ഥ വേണമെന്ന വ്യവസായമേഖലയുടെ ആവശ്യപ്രകാരമാണ് വിജ്ഞാപനം പുറപ്പെടുവിച്ചത്. വിജ്ഞാപനം പുറപ്പെടുവിക്കുന്നതിന് മുമ്പ് ബന്ധപ്പെട്ട കക്ഷികളുമായി വാണിജ്യ വകുപ്പ് നിരവധി തവണ ചർച്ചകൾ നടത്തി.
ചട്ടം 43 എ പ്രകാരമുള്ള വിജ്ഞാപനം പ്രത്യേക സാമ്പത്തിക മേഖലയിലെ ഒരു സ്ഥാപനത്തിലെ  താഴെപ്പറയുന്ന വിഭാഗം ജീവനക്കാർക്ക് വർക്ക് ഫ്രം ഹോം അനുവദിക്കുന്നു:
i. പ്രത്യേക സാമ്പത്തിക മേഖലയിലെ IT/ITeS സ്ഥാപനങ്ങളിലെ ജീവനക്കാർ
ii. താത്കാലിക വൈകല്യം നേരിടുന്ന ജീവനക്കാർ
iii. യാത്രയിലുള്ള ജീവനക്കാർ
iv. ഓഫ്-സൈറ്റ് ജീവനക്കാർ
പുതിയ വിജ്ഞാപനം അനുസരിച്ച്, ഒരു സ്ഥാപനത്തിലെ കരാർ ജീവനക്കാർ ഉൾപ്പെടെ പരമാവധി 50% ജീവനക്കാർക്ക് WFH അനുവദിക്കാവുന്നതാണ്. രേഖാമൂലം വ്യക്തമാക്കുന്ന ന്യായമായ കാരണങ്ങളാൽ 50%-ൽ കൂടുതൽ ജീവനക്കാർക്ക് WFH അനുവദിക്കാൻ SEZ ഡവലപ്മെന്റ് കമ്മീഷണർക്ക്  അധികാരം നൽകിയിട്ടുണ്ട്.
പരമാവധി ഒരു വർഷത്തേക്കാണ് വർക്ക് ഫ്രം ഹോം ഇപ്പോൾ അനുവദിച്ചിരിക്കുന്നത്. സ്ഥാപനങ്ങളുടെ അഭ്യർത്ഥന പ്രകാരം DC-ക്ക് ഇത് ഒരു വർഷത്തേക്ക് കൂടി നീട്ടാവുന്നതാണ്. ജീവനക്കാർ ഇതിനോടകം വീട്ടിലിരുന്ന് ജോലി ചെയ്യുന്ന SEZ യൂണിറ്റുകളെ സംബന്ധിച്ചിടത്തോളം ഇത് സംബന്ധിച്ച അംഗീകാരം നേടുന്നതിനായി 90 ദിവസത്തെ പരിവർത്തന കാലയളവ് വിജ്ഞാപനത്തിൽ അനുവദിച്ചിട്ടുണ്ട്.
WFH പ്രകാരം അംഗീകൃത പ്രവർത്തനങ്ങൾ നിർവ്വഹിക്കുന്നതിനായി SEZ യൂണിറ്റുകൾ ഉപകരണങ്ങളും സുരക്ഷിതമായ കണക്റ്റിവിറ്റിയും നൽകും. WFH അവസാനിക്കുന്നതോടെ അനുവദിക്കുന്ന ഉപകരണങ്ങൾ പുറത്തുകൊണ്ടുപോകാനുള്ള അനുമതിയും സ്വാഭാവികമായി അവസാനിക്കും.
RRTN/SKY
തൊഴില്, ഉദ്യോഗ മന്ത്രാലയം
കൊറോണ മഹാമാരി പൊട്ടിപ്പുറപ്പെട്ട സാഹചര്യത്തില് തിരിച്ചടയ്ക്കേണ്ടതില്ലാത്ത അസ്വാൻസുകൾ ഇ.പി.എഫ് അംഗങ്ങള്ക്ക് പിന്വലിക്കുന്നതിനായി തൊഴില് മന്ത്രാലയം ഇ.പി.എഫ് പദ്ധതിയില് ഭേദഗതി വിജ്ഞാപനം ചെയ്തു
(ആവശ്യങ്ങളിലെ നടപടിക്രമങ്ങള് ഉടനടി പൂര്ത്തിയാക്കാന് ഇ.പി.എഫ്.ഒ ഫീല്ഡ് ഉദ്യോഗസ്ഥര്ക്ക് നിര്ദ്ദേശം നല്കി
ന്യൂഡല്ഹി; 2020 മാര്ച്ച് 29
കൊറോണ മഹാമാരി രാജ്യത്ത് പൊട്ടിപ്പുറപ്പെട്ടിരിക്കുന്ന സാഹചര്യത്തില് ഇ.പി.എഫ് അംഗങ്ങള്ക്ക്/വരിക്കാര്ക്ക് തിരിച്ചടയ്ക്കേണ്ടതില്ലാത്ത അഡ്വാൻസുകൾ ലഭ്യമാക്കുന്നതിനായി 1952ലെ ഇപി.എഫ് പദ്ധതി ഭേദഗതിചെയ്യുന്ന വിജ്ഞാപനം ജി.എസ്.ആര് 225 കേന്ദ്ര തൊഴില് മന്ത്രാലയം പുറപ്പെടുവിച്ചു. പകര്ച്ചവ്യാധികളോ അല്ലെങ്കില് മഹാമാരികളോ പൊട്ടിപ്പുറപ്പെടുമ്പോള് മൂന്നുമാസത്തെ ക്ഷാമബത്തഅടിസ്ഥാന/ വേതനവും ഉള്പ്പെടുന്ന തുകയോ അല്ലെങ്കില് അംഗത്തിന്റെ ഇ.പി.എഫ് അക്കൗണ്ടിലെ നിക്ഷേപത്തിലെ 75% വരെയോ ഏതാണോ കുറവ് ആ തുക പിന്വലിക്കാം.
കോവിഡ്-19നെ ബന്ധപ്പെട്ട അധികാരികള് രാജ്യത്താകമാനം മഹാമാരിയായി പ്രഖ്യാപിച്ചിട്ടുണ്ട്, അതുകൊണ്ട് രാജ്യത്ത് അങ്ങോളമിങ്ങോളം ഫാക്ടറികളിലും മറ്റ് സ്ഥാപനങ്ങളിലും ജോലിചെയ്യുന്ന 1952ലെ ഇ.പി.എഫ് പദ്ധതിയിലെ അംഗങ്ങളായവര് ഈ തിരിച്ചടയ്ക്കേണ്ടതില്ലാത്ത മുന്കൂര് ആനുകൂല്യത്തിന് അര്ഹരാണ്. 1952ലെ ഇ.പി.എഫ് പദ്ധതിയിലെ 68 എല് ഖണ്ഡികയ്ക്ക് കീഴിലുള്ള ഉപ ഖണ്ഡിക  ഉള്പ്പെടുത്തി. ഭേദഗതി ചെയ്ത പദ്ധതി എംപ്ലോയീസ് പ്രോവിഡന്റ് ഫണ്ട്  പദ്ധതി 2020 2020 മാര്ച്ച് 28 മുതല് നിലവില് വരും.
ഭേദഗതി വിജ്ഞാപനം വന്നതിന് പിന്നാലെ ഇ.പി.എഫ് അംഗങ്ങളില് നിന്നും ലഭിക്കുന്ന ഏത് അപേക്ഷയിലും നടപടിക്രമങ്ങള് വേഗത്തില് പൂര്ത്തിയാക്കി അവരെ ഈ സ്ഥിതിക്കെതിരെയുള്ള പോരാട്ടത്തിന് സഹായിക്കണമെന്ന നിര്ദ്ദേശം ഇ.പി.എഫ്.ഒ ഫീല്ഡ് ഉദ്യോഗസ്ഥര്ക്കും നല്കി. ഇ.പി.എഫ് വരിക്കാരുടെ ആവശ്യങ്ങളിലെ നടപടിക്രമങ്ങള് ഓഫീസര്മാരും ജീവനക്കാരും വേഗത്തില് പൂര്ത്തിയാക്കണമെന്നും അങ്ങനെ തൊഴിലാളികള്ക്കും അവരുടെ കുടുംബാംങ്ങള്ക്കും കോവിഡ്-19നെതിനെ പോരാടുന്നതിന് വേണ്ട ആശ്വാസം ലഭ്യമാക്കണമെന്നും ഇ.പി.എഫ്.ഒ നിർദേശിച്ചു.
കല്ക്കരി മന്ത്രാലയം
കൽക്കരി, ലിഗ്നൈറ്റ് ഖനികളുടെ സ്റ്റാർ റേറ്റിംഗിനുള്ള രജിസ്ട്രേഷൻ തീയതി നീട്ടി
ന്യൂ ഡൽഹി: 19 ജൂലൈ 2023
കൽക്കരി മന്ത്രാലയം, കൽക്കരി-ലിഗ്നൈറ്റ് ഖനികളുടെ സ്റ്റാർ റേറ്റിംഗിനുള്ള രജിസ്ട്രേഷനും സ്വയം വിലയിരുത്തലിനുമുള്ള അവസാന തീയതി 2023 ജൂലൈ 15 ൽ നിന്ന് 2023 ജൂലൈ 25 ലേക്ക് നീട്ടി. കൂടുതൽ പങ്കാളിത്തം സുഗമമാക്കുന്നതിനും കൃത്യമായ സ്വയം വിലയിരുത്തൽ ഉറപ്പാക്കുന്നതിനുമായാണ് നടപടി.
2023 മെയ് 30-ന്, 2022-23 സാമ്പത്തിക വർഷത്തിലെ സ്റ്റാർ റേറ്റിംഗിനായി എല്ലാ കൽക്കരി, ലിഗ്നൈറ്റ് ഖനികളുടെയും രജിസ്ട്രേഷനായി ഒരു വിജ്ഞാപനം പുറപ്പെടുവിച്ചിരുന്നു. ഇതേത്തുടർന്ന് 2023 ജൂൺ 1 മുതൽ സ്റ്റാർ റേറ്റിംഗ് പോർട്ടൽ രജിസ്ട്രേഷനായി ലഭ്യമായിത്തുടങ്ങുകയും പ്രോത്സാഹജനകമായ പ്രതികരണം ലഭിക്കുകയും ചെയ്യുന്നു.
2023 ജൂലൈ 14 വരെ 377 ഖനികൾ ഇതിനകം പോർട്ടലിൽ രജിസ്റ്റർ ചെയ്തിട്ടുണ്ട്. എന്നിരുന്നാലും, പരമാവധി പങ്കാളിത്തം ഉറപ്പാക്കുന്നതിനും കൂടുതൽ ഖനികൾക്ക് രജിസ്റ്റർ ചെയ്യുന്നതിനും സ്വയം വിലയിരുത്തൽ പ്രക്രിയ പൂർത്തിയാക്കുന്നതിനും അവസരം നൽകുന്നതിന്, സമയപരിധി നീട്ടാൻ കൽക്കരി മന്ത്രാലയം തീരുമാനിച്ചു.
സുസ്ഥിര ഖനന സമ്പ്രദായങ്ങൾ പ്രോത്സാഹിപ്പിക്കുന്നതിനും കൽക്കരി, ലിഗ്നൈറ്റ് ഖനികളുടെ മൊത്തത്തിലുള്ള പ്രകടനം മെച്ചപ്പെടുത്തുന്നതിനും സ്റ്റാർ റേറ്റിംഗ് സംവിധാനത്തിന്റെ പ്രാധാന്യം കൽക്കരി മന്ത്രാലയം ഊന്നിപ്പറയുന്നു. പാരിസ്ഥിതിക സുസ്ഥിരത, സുരക്ഷ, സാമൂഹിക ഉത്തരവാദിത്തം എന്നിവയോടുള്ള പ്രതിബദ്ധത പ്രകടിപ്പിക്കുന്നതിന് തീയതി നീട്ടിയതിലൂടെയുള്ള രജിസ്ട്രേഷൻ കാലയളവ് പ്രയോജനപ്പെടുത്താൻ യോഗ്യതയുള്ള എല്ലാ ഖനികളെയും ഇത് പ്രോത്സാഹിപ്പിക്കുന്നു.
(